Noverint cuncti fideles Christi, quod ego Wichardus do quoddam pratum Sancti Petri Cluniaco, pro remedio animæ Aimoni propinqui mei, ut Deus ei dignetur misericordiam impendere. Quod pratum est in comitatu Lugdunensi, in agro Cosconiaco, in villa Masiriaco, et est terminatum de tribus partibus ex ipsa hereditate. Actum Cluniaco. S. Wichardi, qui hanc cartam fieri vel firmare rogavit. S. Widoni levitæ. S. Tetboldi. S. Constantii. S. Raimberti. S. Bosoni. S. Bernardi. S. Aimoni. S. Agoni. Data per manus Adraldi, vice cancellarii.